

**Assessorament d’indumentària modernista**

**Proposta**:

Vols escollir una silueta per al teu vestit modernista? Tens teixits i t’agradaria saber si encaixen amb l’època o com combinar-los? Saps com guarnir una peça per donar-li un aire modernista?

Resol els teus dubtes amb l’assessorament de la conservadora del museu, Mercè López. Obrim aquest espai de consulta que et pot ajudar a aclarir temes concrets sobre la indumentària modernista i sobre el tema de la fira 2023: **la dansa**.

**S’adreça a**:

Persones que saben cosir però que volen triar models nous o rebre consells sobre aspectes concrets. No seran sessions teòriques ni tampoc s’ensenyarà a fer patrons o transformacions de patrons. Segons el tipus de consulta donarem bibliografia o recursos en línia que poden ser de gran utilitat.

**Calendari i horari:**

**Dijous 23 de febrer i 16 de març:**

10.30 a 11.30h; 11.30 a 12.30h; 12.30 a 13.30h

**Dissabte 4 de març:**

16.00 a 17.00h; 17.00 a 18.00h; 18.00 a 19.00h

**Preu:** 20 €

**Places**: màxim 20 persones

**Inscripcions**: a través del formulari que trobareu a la web: cdmt.cat (actiu a partir de l’1 de febrer). Fes la inscripció prèvia indicant:

-dia i horari escollit

-quina consulta vols fer (breu descripció)

**Assessora:**

**Mercè López**, conservadora del Museu Tèxtil. Llicenciada en Història de l’Art, té formació en disseny i moda i patronatge i fa més de deu anys que es dedica a l’estudi i documentació de peces d’indumentària de diverses èpoques.

**Més informació a:** inscripcions@cdmt.cat / 93 731 52 02